**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ**

**ՆԱԽԱՐԱՐՈՒԹՅՈՒՆ**

**«ԿՐԹՈՒԹՅՈՒՆ ԵՎ ԳՈՐԾՈՒՆԵՈՒԹՅՈՒՆ»**

**ՍՈՑԻԱԼ-ԲԱՐԵԳՈՐԾԱԿԱՆ ԿՐԹԱՄՇԱԿՈՒԹԱՅԻՆ ՀԻՄՆԱԴՐԱՄ**

ՀԵՏԱԶՈՏԱԿԱՆ ԱՇԽԱՏԱՆՔ

Խումբ    Պատմություն

Թեմա    Համագործակցային ուսուցման արդյունավետությունը որպես

 սովորողների ներգրավվածությանը նպաստող միջոց

Հետազոտող՝    Արշալույս Մկրտչյան

                        Սյունիքի  մարզի Գորիսի N 4 ավագ դպրոցի

 պատմության ուսուցչուհի

Ղեկավար՝      Մարինե Գրիգորյան

**ԳՈՐԻՍ 2022**

ԲՈՎԱՆԴԱԿՈՒԹՅՈՒՆ

1.ՆԵՐԱԾՈՒԹՅՈՒՆ..................................................................................................3

2.ԳՐԱԿԱՆՈՒԹՅԱՆ ԱԿՆԱՐԿ................................................................................5

3.ԳՈՐԾՆԱԿԱՆ ՀԱՄԱՏԵՔՍՏ.................................................................................10

4.ՀԵՏԱԶՈՏՈՒԹՅԱՆ ԸՆԹԱՑՔ................................................................................13

5.ԱՄՓՈՓՈՒՄ..........................................................................................................23

6.ԳՐԱԿԱՆՈՒԹՅԱՆ ՑԱՆԿ.....................................................................................26

Ներածություն

 Ինչպես գիտենք կրթության հայեցակարգը ժամանակակից աշխարհում բխում է այն սկզբունքից, որ կրթությունը ոչ միայն հասարակական ազգային արժեք է այլ նաև անհատի կրթական պահանջմունքների բավարարման ասպարեզ:

 Այսօր կրթության առջև դրված խնդիրը՝ նոր հասարակության մեջ ապրող ու գործող անդամների կրթումն է :

Ուսուցչից պահանջվում է կազմակերպել, պլանավորել կրթական գործընթացը, լավագույն մեթոդների օգնությամբ սովորողներին զինել տարրական հմտություններով և գիտելիքներով, ընտրել այնպիսի մեթոդներ, որոնց կիրառումը կնպաստի սովորողների ներգրավվծության ապահովմանը և ուսումնառության արդյունավետության բարձրացմանը:

 Բոլոր գործընթացները և փոփոխությունները,որոնք կիրառվում են ուսուցչի կողմից դպրոցի կրթական մակարդակում կարող են համարվել արդյունավետ, եթե նրանք բարձրացնում են սովորողների մոտիվացիան, ներգրավվածությունը: Շատ հաճախ սովորողների մոտ նկատվում է հենց ներգրավվածության պակաս, որն էլ բացասաբար է ազդում ուսումնառության արդյունավետության վրա, իսկ սովորողների ներգրավվածությունը շատ կարևոր է գիտելիքի ձեռքբերման համար: Բայց ինչպես կարելի է ապահովել սովորողների ներգրավվածությունը դասին:

 Բազմաթիվ հետազոտությունների արդյունքում պարզ է դառնում, որ համագործակցային ուսուցման միջոցով կարելի է համատեղ աշխատանք ծավալել ընդհանուր որևէ նպատակի իրագործման կամ խնդրի լուծման համար: Իսկ քանի որ 10-րդ հումանիտար դասարանում ունեմ դասապրոցեսին սովորողների ներգրավվածության խնդիր, ուստի որոշեցի ընտրել համագործակցայի ուսուցման ռազմավարությունները և փորձարկել թե ինչպես կարող են դրանք ազդել սովորողների ներգրավվածության վրա: Այսինքն՝ սույն հետազոտությունը նպատակ ունի պարզել թե ինչպես կարող է համագործակցային ուսուցումն ազդել աշակերտների ներգրավվածության, նրանց համագործակցության, հաղորդակցման և միմյանց օգնելուն:

 Իսկ ինչու հատկապես համագործակցային ուսուցման միջոցով,որովհետև ուսումնասիրությունները ցույց են տալիս,որ համագործակցային ուսուցումն այն միջոցն է,որի շնորհիվ հնարավոր է դաստիարակել հարգանք մարդկանց ընդունակությունների, կարողությունների, բնավորության առանձնահատկությունների և տարբերությունների նկատմամբ, որն էլ իր հերթին կլուծի այնպիսի խնդիրներ ինչպիսիք են սովորողների հնարավորինս համաչափ զարգացման, ներգավվածության, հաղորդակցման, միմյանց օգնելու,աջակցելու, ինչը շատ կարևոր է բևեռացումից խուսափելու համար: Այն ուսուցման և դասավանդման այնպիսի մեթոդներ,ռազմավարություններ է առաջարկում,որոնք հնարավորություն են տալիս սովորողներին միասին սովորելու, ուսումնասիրելու, քննարկելու(ստորև՝հետազոտության համատեքստում կանդրադառնանք դրանց): Նրանք աշխատում են խմբերով կառուցվածքային գործունեության ուղղությամբ, կիսելով ուժեղ և թույլ կողմերը, զարգացնելով հմտություններ, միջանձնային հարաբերություններ: Աշխատելով խմբերով նրանք ունենում են հստակ նպատակներ, զբաղվում հստակ գործողություններով , որոնք բարելավում են ուսումնասիրված առարկային ընկալումը:

 Կարծում եմ սույն հետազոտությունը ուսուցիչներին և հետաքրքրված կողմերին հնարավորություն կտա անհրաժեշտ տեղեկություններ իմանալ ուսումնական գործընթացում սովորողների ներգրավվածությանը նպաստող համագործակցային ուսուցման հաջողությունների և խոչընդոտների վերաբերյալ:Հետազոտության արդյունքները հնարավորություն կտա օժանդակել նպատակաուղղված գործողություններ կատարել կրթական գործընթացի բարելավման համար: Հետագայում հիմնավելով այս հետազոտության քաղած դասերի վրա՝ կարելի է իրականացնել կրկնակի հետազոտություն առավել երկարատև ընթացքի համար համագործակցային ուսուցման ազդեցությունը սովորողների ներգրավվածության, համագործակցելու, հաղորդակցվելու ազդեցությունը պարզելու համար:

Թեմայի արդիականությունը

 Որոշ ժամանակ աշխատելով 10-րդ հումանիտար դասարանի հետ նկատեցի,որ նրանք ունեն համապատասխան ներուժ, սակայն շատ հաճախ պասսիվ են դասապրոցեսին, վստահության պակաս է նկատվում, որն էլ խանգարում է նրանց արդյունավետ ուսումնառությանը: Ուստի որոշեցի հետազոտություն անցկացնել և պարզել պատճառը, փորձել համագործակցային ուսումնառության ռազմավարություններով նրանց ներգրավել դասապրոցեսին, որն էլ իր հերթին կնպաստի արդյունավետ ուսումնառությանը: Իսկ ինչու հատկապես համագործակցային ուսուցման ռազմավարությւններով, որովհետև գաղտնիք չէ, որ հասարակական կյանքն այժմ ավելի շարժուն է դարձել , բնականաբար արագընթաց փոփոխությունները մարդուց պահանջում են նոր իրավիճակներին հարմարվելու, ճկուն գործելու հմտություններ: Այս առումով մեծ նշանակություն են ստանում ակտիվ մասնակցության, ներգրավվածության, մարդկանց փոխկախվածության, սեփական պատասխանատվության գիտակցման գործոնները, որը կարծում եմ կարող է ապահովել համագործակցային ուսուցումը: Կարծում եմ այն ինձ՝ ուսուցչիս հնարավորություն կտա դաստիարակել հարգանք ընդունակությունների, կարողությունների, բնավորության առանձնահատկությունների և տարբերությունների նկատմամբ, ակտիվ ներգրավել նրանց դասին:

 Իսկ ինչպես գիտենք ոսուցիչն առանցքային դեր ունի ոչ միայն կրթության և ուսումնական գործըթացի ապահովման գործում , այլև այդ ընթացքում սովորողի մարդկային որակների ձևավորման և կերտման գործում,այնպիսի միջավայրի ստեղծման,որում արժևորվում են վերոնշյալ գործոնները և զարգացվում են համապատասխան հմտություններն ու կարողությունները: Քանզի նա է ձևավորում սովորողների խմբերը,պլանավորում առաջադրանները ,սահմանում առաջադրանքների կատարման ժամկետները և պայմանները,գնահատման ձևերն ու դրանց կիրառման ուղիները: Այլ խոսքով կազմակերպում է ուսուցումը: Այսպիսի մոտեցումը առաջ է բերում նաև աշակերտի դերի փոփոխություն, որը կարող է ապահովել նաև նրա ակտիվ մասնակցությունը ուսումնառությանը:

Այսօր ուսուցիչը հանդես է գալիս նաև որպես մանկավարժ-հետազոտող,ինչը նշանակում է կարողանալ գտնել նորը մանկավարժական երևույթների մեջ, բացահայտելով նրանցում թաքնված կապերն ու օրինաչափությունները: (Աստվածատրյան, Մ., Արնաուդյան, Ա. և այլն, 2004թ.):

 Հոլուբեքի և Ջոնսոնների կողմից մշակված աղյուսակում ավելի տեսանելի է դառնում ուսուցչի գործառույթներն ու դերը և դրանց գործունեության շրջանակները մասնավորապես համագործակցային ուսուցման համատեքստում

 Համագործակցային ուսուցման կարևորագույն հետևանքը, որն առնչվում է հետազոտությանը անձի զարգացումն ու անհատականության ձևավորումն է: Վիգոտսկու,Պիաժեի և կրթության այլ հայտնի մասնագետների կարծիքով,միմյանց հետ ուսումնական գործունեությունն իրականացնելն ու միմյանցից սովորելը ակադեմիական գիտելիքներն ընդլայնելու և խորացնելու ավելի մեծ հնարավորություններ է տալիս:

 Ինչպես գիտենք արդյունավետ փոխհարաբերվելու,հաղորդակցվելու ,մարդկանց հետ դրական և աջակցող փոխհարաբերությունները մեծ ազդեցություն ունեն հոգեբանական առողջության վրա, որը նվազեցնում է հոգեբանական սթրեսները: Փորձը ցույց է տվել, որ համագործակցային ուսուցումը միտված է նաև անձի հակումների բացահայտմանը և մասնագիտական կողմնորոշմանը, (իսկ ավագ դպրոցի խնդիրը նաև մասնագիտական կողմնորոշումն ապահովելն է) ինչն էլ նպաստում է բարդ իրավիճակներում կողմնորոշվելուն, խնդիրների լուծմանը

Գրական ակնարկ

 Մինչ սեփական հետազոտությունը ներկայացնելը նշեմ, որ գրականության մեջ համագործակցային ուսուցմամբ տարբեր խնդիրների լուծման արդյունավետության մասին այդ թվում նաև սովորողների ներգրավվածության վերաբերյալ ամենատարբեր տեսական մոտեցումներ ու բազմազան ուսումնասիրություններ կան,ուստի հարկ եմ համարում ներկայացնել դրանցից որոշները: Այդ խնդիրների մասին հետազոտությունները բավականին խոստումնալից են :

 Նախ ասեմ , որ համագործակցային ուսուցման կիրառման պատմությունը գալիս է դեռևս անտիկ ժամանակներից: Հազարավոր տարիներ առաջ Թալմուդը պնդում էր հետևյալը. Թալմուդը հասկանալու համար յուրաքանչյուրը պետք է ունենա ուսուցման գործընկեր: Իսկ հին հռոմեացի փիլիսոփա Սենեկան պնդում էր, որ սովորեցնողը սովորում է կրկնակի:

 17-րդ դարում Կոմենսկին հավատում էր, որ սովորողները շահում են երկու դեպքում էլ, երբ սովորում են ուրիշներից կամ սովորեցնում են ուրիշին:

1700-ականներին Լանքաստերի և Բելլի կողմից Անգլիայում լայնորեն կիրառվում էր սովորողների փոխադարձ ուսուցման գաղափարը:

 Հետագայում 1800-ական թվականներին ԱՄՆ-ում հանրային դպրոցների բացմանը զուգընթաց սկսվեց լայնորեն օգտագործվել համագործակցային ուսուցումը:

 Ջոն Դյուին լայնորեն տարածում էր սովորողների խմբային աշխատանքի գաղափարը որպես իր կողմից մշակված <<Ուսուցման ծրագրային մեթոդի>> բաղադրիչ: Մեխանիկական մտապահման և դոգմատիկ կանոնների փոխարեն նա կենտրոնանում է <<սովորել կատարելով>> գաղափարի վրա: Ըստ Դյուիի ուսուցումը պետք է կենտրոնանա ժողովրդավարական գործընթացների վրա, իսկ դասարանը պետք է արտացոլի ընդհանրական հասարակությունը և դառնա իրական կյանքի լաբորատորիա:

 1918թ. -ին ուկրաինացի հայտնի մանկավարժ Ռիվինը խմբային աշխատանքի շնորհիվ հասավ նրան, որ սովորողները 10 ամսում յուրացրին գիմնազիայի ամբողջ դասընթացը:

 Ուսուցման խմբային մոտեցումների նկատմամբ հետաքրքրությունը վերածնվեց 1970-80-ական թվականներից :Դրանք հիմնված էին մինչ այդ կատարված գիտական լայն հետազոտությունների վրա,որոնք հիմք դարձան համագործակցային ուսուցման տեսության ամբողջացման կիրառման ընթացակարգերի մշակման,տեսական ու գործնական հետագա մշակումների համար:(Հովհաննիսյան Ա., Հարությունյան Կ.,2006թ.,էջ 13)

 Դասարանում համագործակցային խմբերով աշխատանքը բազմաթիվ առավելություններ ունի : Այն գործուն և արդյունավետ ուսումնառության հնարաավորություն է ընձեռում: Խմբային համագործակցության սկզբունքը որոշում է դասապրոցեսի կազմակերպման այնպիսի ձև, որի ընթացքում.

 -Աշակերտները ակտիվ շփվում են միմյանց հետ փոխանակվելով ինֆորմացիայով, որի շնորհիվ ընդլայնում են իրենց գիտելիքները կատարելագործելով կարողություններն ու հմտությունները:

-Մասնակիցների միջև ձևավորվում է բարեհաճ փոխհարաբերություններ, որոնք դառնում են արդյոնավետ կրթության գրավական և նպաստում յուրաքանչյուրի ստեղծագործական զարգացմանը

-Յուրաքանչյուրի հաջողությունը պայմանավորված է մյուսի հաջողությամբ: Коллективное взаимодеиствие,статя

 Այսինքն ինչպես տեսնում ենք այս տեսակետը բավականին խոստումնալից է: Ուստի որոշեցի դասարանում համագործակցային ուսուցման մեթոդներ կիրառելիս դասարանը բաժանել խմբերի ընդ որում տարբերակում մտցնելով և բաժանելով համասեռ (երբ խմբում ընդգրկված անդամների կարողությունները համազոր են) և տարասեռ (որոնցում ընդգրկված են տարբեր՝ ուժեղ, միջին և թույլ կարողությունների տեր սովորողներ): Վերջինիս առավելություններն այն են,որ նրանք

• Ապահովում են լավագույն պայմաններ աշակերների փոխադարձ ուսուցման համար

• առավել հեշտ են վերահսկվում, քանի որ յուրաքանչյուր խմբում առավել ընդգծված կարողություներով աշակերտները հանդես են գալիս ուսուցչին օգնողի դերում

 Սակայն մշտապես նման խմբերով չեմ աշխատել, քանի որ այդ կերպ ուժեղ աշակերտները զրկված են լինում միասին աշխատելու և ուժեղ գործընկերոջ ներկայությունից, ինչը կարող է շատ հաճախ պատճառ դառնալ պասսիվության և մոտիվացիայի անկման, մյուս կեղմից էլ թույլերը միշտ ուժեղների հովանավորության տակ գտնվելով, հնարաորություն չունեն հնարավորինս դրսևորվելու և նաև առաջնորդության տարրեր սովորելու: Այդ պատճառով սովորողներին բաժանել եմ նաև համասեռ խմբերի խուսափելու համար նման խնդիրերի առաջացումից և այդպես հնարավորինս նրանց ներգրավելու դասապրոցեսին:

 Ինչ վերաբերվում է համագործակցային ուսուցման տեսական հիմքերին դրանք երեքն են: Ամերիկացի հոգեբան,մանկավարժներ Դեյվիդ և Ռոջեր Ջոնսոնները

որպես այդպիսիք առանձնացնում են՝ սոցիալական փոխկապվածությունը (social indertependence),ճանաչողական զարգացումը (congnitive developmental), և վարքագծային ուսումնառությունը (behavioral learning):

 1960-ական թվականներին Ջ.Բրուների կողմից մշակված հետազոտական ուսուցման գաղափարը շրջադարձային եղավ:Նրա կարծիքով ուսումնառությունը ակտիվ հասարակական գործընթաց է,որի ժամանակ սովորողները նոր մտքեր կամ գաղափարներ են կառուցում հիմնվելով իրենց ներկա և անցյալ գիտելիքների վրա: Նա տալիս է ճանաչողական ուսուցման մի մոդել, որտեղ տեղեկատվությունն անցնում է ընկալում- դասակարգում-յուրացում շղթայում և դառնում գիտելիք՝ հիմնվելով ոչ թե <<ինչ>> սովորելու,այլ <<ինչպես>> սովորելու վրա, իսկ խրախուսանքը դիտարկելով որպես ուսուցման հիմնարար սկզբունք: (Հովհաննիսյան Ա., Հարությունյան Կ.,2006թ.,էջ 14-15)

Ջոնսոնները առանձնացնում են համագործակցային ուսուցման երեք արդյունք.

-բարձր առաջադիմություն և արդյունավետություն

-ավելի աջակցող և նվիրված հարաբերություններ

-հոգեբանական առողջության,բանիմացություն և ինքնաարժևորման ավելի բարձր աստիճան

(Հովհաննիսյան, Ա., Հարությունյան, Կ., 2006թ.)

 Համագործակցային ուսումնառության տեսության ներկայացուցիչ , Հելսինկիի համալսարանի պրոֆեսոր Պասի Սահլբերգը կարևորում է փոխներգործուն կառուցվածք ունեցող առաջադրանքը, որը մշակված է այնպես, որ այն կատարելու համար անպայման պահանջվում է խմբային աշխատանք՝ խմբի բոլոր անդամները

պետք է ունենան մասնակցելու պատճառներ, առաջադրանքը պետք է խմբի բոլոր անդամների համար խոսելու հնարավորություն ընձեռնի, խմբի բոլոր անդամները պետք է ընտրություն կատարեն և որոշում ընդունեն:( Pasi Sahiberg, 2002. p.16)

 Այս վերջին բաղադրիչը ավելի շատ կարելի է դիտարկել որպես հիմք և պայման, որն ապահովում է մնացած բաղադրիչների դրսևորումն ու կիրառումը:

 Դասավանդման խնդիրների լուծման նպատակով համագործակցային ուսուցումը ուսուցիչների կողմից փորձարկվող միջոցներից մեկն է:

 Ուսուցումը համագործակցային կլինի այն դեպքում, երբ աշակերտները միասին, զույգերով կամ փոքր խմբերով աշխատեն մի ընդհանուր խնդիր լուծելու, մի ընդհանուր թեմա հետազոտելու, նորարարություն իրականացնելու համար: (Խաչատրյան Ս.,2006, էջ96):

Գրականության մեջ ուշադրության արժանի է Փիթեր Սինգերի այսպես կոչված մոլորություններից երկուսը:

 Այսպես.կրթական բարեփոխումների հայտնի մասնագետ Փիթեր Սինգեն խոսելով արդյունաբերական համակարգի (այսինքն՝ նախորդ ) դպրոցի մասին, ի թիվս բազմաթիվ առանձնահատկությունների նշում է այն, որ այդ դպրոցում ուսուցումը կենտրոնացած է միայն ուղեղի վրա և ենթադրվում է, որ բոլոր աշակերտները սովորում են նույն ձևով: <<...ավանդական դասարանը հիմնվում է այն ենթադրության վրա,որ ուսուցումը միայն ինտելեկտուալ գործընթաց է:Միայն ուղեղ է պահանջվում,իսկ մարմնի մասերը դասարանում պետք չեն:Սրա արդյունքը ուսուցման պասիվ միջավայրն է>>, նշում է Սինգեն:

 Համագործակցային ուսուցումը փորձում է հաղթահարել Սինգեի այս մոլորությունը ամենևին չթերագնահատելով ինտելեկտի դերն ուսուցման գործընթացում, կարևորում է նաև ներգրավվածության, սոցիալական հմտությունների, զգայական աշխարհի, համագործակցության, դերերի բաշխման, առաջնայնության, շարժունակության և այլ խնդիրներ:

 Սինգեի մեկ այլ մոլորության համաձայն բոլոր աշակերտները կարող են սովորել միևնույն ձևով, ( Senge P.,Schools that learn,p.38), սակայն համագործակցային ուսուցման կազմակերպումը հնարավորություն է ընձեռում աշակերտներին չսովորել իրենց էությանը համապատասխան ձևով, ընդհանուր նպատակի իրագործման համար ,ներդնել իրենց առավելությունները՝ ստանալով նաև դասընկերների աջակցությունը:

(Սա տեսանելի էր, երբ սովորողները աշխատում էին խմբերով, հատկապես տարասեռ, որովհետև ուժեղ աշակերտները հանդես գալով աաջնորդի դերում աջակցում էին թույլերին բարձրացնելով խմբի գնահատականը):

 Այսպիսով, այն մղում է աշակերտներին ներգրավվելու,ավելի լավ սովորելու, քանի որ բոլոր աշակերտների համար ստեղծվում է բարենպաստ միջավայր, որում նրանք կարողանում են արտահայտել իրենց ուժեղ կողմերը:

 Որոշ մասնագետներ մտահոգություն են հայտնում ,որ համագործակցային ուսուցման պարագայում դասարաններում ընդունակ աշակերները պարտավորված են մշտապես սովորեցնելու մյուսներին, ինչի պատճառով նրանց առաջընթացը դանդաղում է: Սակայն այս կարծիքը ընդունելի չէ, քանի որ, նախ, հայտնի է, որ մարդն ամենաշատը սովորում է սովորեցնելիս: Այսինքն, մյուսներին սովորեցնելու ընդունակ աշակերտը ավելի լավ է սովորում:

 Համագործակցային ուսուցումն իրականացնելու համար անհրաժեշտ է ապահովել որոշակի տարրեր,որոնց անվանում են համագործակցային ուսուցման տարրեր:Հենց այդ տարրերն են,որ պետք է ապահովեն համագործակցային ուսուցումը դասի բոլոր փուլերում:

Այդ տարրերն ըստ Ջոնսոնների հինգն են, որին հետագայում ավելացվեց ևս մեկը փոխներգործուն առաջադրանքը

• Անհատական հաշվետվության և պատասխանատվություն

• Դրական փոխկապվածություն

• Դեմ առ դեմ փոխազդեցություն

• Խմբային գործընթաց

• Սոցիալական (համագործակցային) հմտություններ

 Համագործակցային ուսուցման տարրերի կիրառումը նպաստում է դասարանում նոր համագործակցային միջավայրի ձևավորմանը, օգնում է ուսուցչին հասկանալու համագործակցային ուսուցման էությունն ու պլանավորելու դասը, պայմաններ է ստեղծում ուսուցման արյունավետության գնահատման և արժևորման համար:

Գործնական համատեքստ

 Ինչպես գիտենք դասավանդման ժամնակակից մեթոդներն ունեն մի շարք առավելություններ, մասնավորապես դասի արդյունավետության բարձրացման առումով: Համագործակցային ուսումնառության մեթոդները կարող են արդյունավետորեն գործադրվել ցանկացած դասարանում: Ինչպես նշվեց վերոհիշյալում դրանք հաջողությամբ կիրառվում են ինչպես համասեռ, այնպես էլ տարասեռ և օժտված երեխաների կամ հատուկ կրթության դասարաններում: Համագործակցային մեթոդների կարիքն զգացվում է հատկապես առաջադիմության տարբեր մակարդակներ դրսևորող դասարաններում:

 Ուսումնական գործընթացի հաջող իրականացման համար ուսուցչին անհրաժեշտ է տարբեր մեթոդների իմացություն: Սակայն մեթոդների և ռազմավարությունների ընտրությունը մեծապես կախված է ուսումնասիրվող նյութի նպատակներից և խնդիրներից, նրա բովանդակությունից, բարդությունից, սովորողների տարիքային առանձնահատկություններից և կարևոր է նաև ուսուցչի պատրաստվածության մակարդակը: Քանզի այս մեթոդները ենթադրում են ոչ թե պատրաստի գիտելիքի մատուցում, մտապահում և վերարտադրում, այլև ուսուցման ակտիվ ճանաչողական և պրակտիկ գործունեության ընթացքում գիտելիքների և հմտությունների ձեռքբերում, ինչը հետաքրքրություն կառաջացնի ուսումնական գործընթացի նկատմամբ, որն էլ իր հերթին կապահովի աշակերտների մասնակցությունը, համագործակցելու, հաղորդակցվելու ցանկությունը այսինքն՝ այն ինչին փորձել եմ հասնել հաշվի առնելով իմ կողմից դասավանդվող դասարանի վիճակը, այն է ՝ պասսիվություն, ներգրավվածության պակաս:

 Գոյություն ունեն համագործակցային կրթության և ուսուցման բազմաթիվ մեթոդներ (նախագծերի մեթոդը, քննարկումը, խնդիրների լուծման վրա հիմնված և դիտարկման միջոցով իրականացվող ուսումը և այլն)։ Այս մեթոդներից յուրաքանչյուրի համար գոյություն ունեն համատեղ աշխատանքի տարատեսակ ռազմավարություններ եղանակներ, վարժություններ և առաջարկություններ։

 Հետազոտության համար առավել նախընտրելի էր այնպիսի ռազմավարությունների կիրառումը, որոնք ինտեգրում, ակտիվացնում և կենտրոնացնում են սովորողներին,իսկ այդպիսիք են համեմատության աղյուսակները, գծակարգերը, պատմական հիշողության շրջանակները, ԳՈՒՍ-ը, գաղափարների քարտեզագրումը:

Համագործակցային մեկ ճիշտ մեթոդ գոյություն չունի, սակայն կա համագործակցային մի շարք ռազմավարություններ, և ավելին՝ ներկայումս գոյություն ունեն հարյուրավոր վարժություններ և կազմակերպման եղանակներ։ Հետևաբար, ես որպես ուսուցիչ լայն հնարավորություն ունեմ ընտրել այս կամ այն մեթոդն ու ակտիվ ուսումնառության ռազմավարությունները արդյունավետ ուսուցում կազմակերպելու, մասնակցությունն առավելագունին հասցնելու համար: Իսկ ինչու կիրառել ակտիվ ներկայացման ռազմավարոթյուններ, որովհետև հետազոտությունները ցույց են տալիս, որ մենք սովորում ենք անելով, այսինքն՝ մեր սովորածը կիրառելով: Այսպես սովորողները մշակում են տեղեկատվությունը և յուրովի են այն ընկալում:

Դրանք նպաստում են

• Սովորողների ակտիվ,կառուցողական մասնակցությանը

• Դասերն ավելի հետաքրքիր են դառնում

Ջ.Փեթի.Ս.Քոդֆիլդ, <<Առանց պատմելու 25 եղանակ>>2002թ.

 Ինչպես վերոհիշյալում նշվեց համագործակցային ուսուցումն ունի բազմաթիվ մեթոդներ ու ռազմավարություններ:Ելնելով պատմություն առարկայի առանձնահատկություններից և հատկապես այն բանից , որ աշակերտներն ունեն ներգրավվածության, համագործակցության պակաս դասապրոցեսին հետազոտությունն իրականացրել եմ խմբային աշխատանքի միջոցով համադասարանային մտագրոհի, հարցադրումներով դասավանդման և առանցքային կետեր մեթոդներով օգտագործելով համեմատության աղյուսակները, տարբեր գծակարգերը:

 Այս մեթոդների ընտրությունը պատահական չէ, որովհետև ուսումնասիրությունները ցույց են տվել, որ դրանց կիրառումը նպաստում է սովորողների ակտիվության ու ներգրավվածության աճին, ինչպես նաև նրանց ստեղծագործական զարգացմանը, ինքնուրույն եզրահանգումներ կատարելուն:

 Որպես առավելություն կարելի է դիտարկել նաև այն, որ նպաստում են նաև նյութի յուրացման և ընկալման շրջանակների ընդլայնմանը: Իսկ հետազոտության ընթացքում սովորողների տրված պատասխաններից կարելի է եզրակացնել, որ մասնավորապես համադասարանային մտագրոհի ժամանակ յուրաքանչյուր մասնակից անկաշկանդ արտահայտում է իր իմացածն ու չի անհանգստանում սխալվելուց, որն էլ ապահովում է մասնակցությունն ու նպաստում ստեղծագործական մտածողության զարգացմանը: Այն ներգրավում է ամբողջ խմբին և կարող է աշխուժացնել ձանձրալի դասը: Շատ հարմար է օգտագործել այն մեծ խմբի հետ աշխատելու ժամանակ,որը հաստատվեց նրանց ակտիվ մասնակցությունից, տրված պատասխաններից:

 Ջոն Դյուին իր աշխատություններում խոսելով կրթության կարևորության մասին համագործակցային ուսուցումը դիտարկում է որպես ուսուցման այնպիսի մեխանիզմ, որը քաղաքացիներին սոցիալ-ժողովրդավարական համակարգում համագործակցության սկզբունքով ապրելու ունակություններ է տալիս: (Վարդումյան Ս,2005թ.):

 Այսպիսով, ուսուցչի ակտիվ շփումը աշակերտների հետ և աշակերտների շփումը միմյանց հետ հանդիսանում է դասապրոցեսի հաջողության գրավական:

Հետազոտության օբյեկտ

 Ուսումնասիրելով համագործակցային ուսուցման մասին գրականության մի մասին, ծանոթանալով տարբեր հեղինակների հետազոտություններին փորձել եմ սեփական հետազոտությունն իրականացնել այդ համատեքստում որպես խնդիր ունենալով ինչպես արդեն նշվեց վերևում համագործակցային ուսուցման ազդեցությունը աշակերտների ներգրավվածության ինչպես նաև համագործակցության ու հաղորդակցման վրա:

 Որպես հետազոտության օբյեկտ վերցրել եմ Գորիսի N 4 ավագ դպրոցի 10-րդ հումանիտար դասարանը: Այն մեծ խումբ է՝ 30 աշակերտ (20 աղջիկ, 10 տղա)

 համեմատաբար նոր ձևավորված դասարան է : Դասավանդելով այդ դասարանում սկսած 2017 թ. սեպտեմբերի 1-ից նկատելի է, որ խմբի ներսում կան շատ աշակերտներ , որոնք պասսիվ են, ներգրավված չեն դասապրոցեսին, (չնայած ունեն համապատասխան ներուժ) առկա է համագործակցության պակաս, որը կարելի է նկատել նրանց աշխատելու ոճից,տրված պատասխաններից: Դա պայմանավորված է լինում մի շարք հանգամանքներով, օրինակ՝ աշակերտները գալով տարբեր դպրոցներից դժվար են հարմարվում նոր միջավայրին:

 Հետազոտության անցկացման համար անցկացրել եմ 6 փորձնական դաս համապատասխան դասապլաններով, որոնք պետք է հնարավորություն ընձեռնեին բացահայտելու արդյոք թիրախային խմբում համագործակցային ուսուցումն արդյունավետորեն է ազդում սովորողների ներգրավվածության և համագործակցության վրա և ըստ այդմ տեղի է ունեցել արդյոք համապատասխան փոփոխություններ:

 Դասերն անցկացրել եմ սկսած II կիսամյակից հունվար ամսվա ընթացքում, երբ աշակերտները նոր էին վերադարձել արձակուրդից :Ասեմ,որ արձակուրդները նույնպես ազդում են աշակերտների դասապրոցեսին ներգրավվածության վրա ոչ դրական առումով: Այս հանգամանքը ևս ստիպեց հետազոտություն անցկացնել և ուսումնասիրել համագործակցային ուսուցման արդյունավետությունը աշակերտների ներգրավվածության, համագործակցելու հմտությունների զարգացման վրա:

Հետազոտության ընթացքը

Նախ պետք է ասեմ, որ սովորողների մասին լիարժեք տեղեկություն հավաքելու և նրանց գործունեության վերլուծության համար հետևել եմ նրանց գոծունեությանը աշխատանքային խմբերում: Հետևելու ընթացքում ձեռք բերել հետևյալ տեղեկույթը՝

• Մասնակցո՞ւմ է սովորողը խմբի աշխատանքներին

• Ի՞նչ ակտիվությամբ է նա մասնակցում

• Աջակցու՞մ է խմբի անդամներին

• Կարողանու՞մ է սովորել և սովորեցնել իր ընկերներին

• Կոնստրուկտի՞վ է սովորողը խմբի անդամների հետ համագործակցության ժամանակ

• Հարգու՞մ է արդյոք խմբի անդամների կարծիքները, տեսակետները

 Իսկ ինչ վերաբերվում է համագործակցության, հաղորդակցման և ներգրավվածության սեփական պատկերացումներին և չափումներին ասեմ, որ հաշվի են առել սովորողների

-Յուրաքանչյուրի անհատական պատասխանատվությունը

-Քննարկումներին խմբում ներգրավվածությունը

-Կոլեկտիվիզմի սկզբունքը

-Բազմակածության ապահովումը

-Երկխոսելու ունակությունները

-Պատասխանելու ժամանակ բոլորի ներգրավվածությունը

-Արձանագրված առաջընթացը ըստ առաջադրանքների բարդության

 Եվ այսպես առաջին դասը՝ Վանի թագավորության նյութական մշակույթը թեմայով անցկացրի խմբային աշխատանքի միջոցով, որի ընթացքում աշակերտները իմ կողմից բաժանվել էին վեց խմբի ըստ կարողությունների, ռեսուրսների և առաջադրանքների:

 Այս դասապրոցեսին նպատակ ունեի զարգացնել աշակերտների միասին աշխատելու հմտությունները և նպաստել խմբի անդամների միջև համագործակցության արդյունավետության բարձրացմանը և բոլոր աշակերտների ներգրավվմանը :Դասը սկսեցի մտագրոհով, որի ընթացքում աշակերտները ակտիվ անկաշկանդ մասնակցում և մտքեր էին արտահայտում: Նույնիսկ կային աշակերտներ,որոնք հետաքրքիր ու ստեղծագործական մտածողության դրսևորումներ ունեցան, ինչը իմ՝ ուսուցչիս համար բավականին հաճելի անակնկալ էր:Այնուհետև առաջադրանքները բացատրելուց և հանձնարարելուց հետո շրջում էի դասարանում հետևում,աջակցում և անհրաժեշտության դեպքում ուղղորդում և միաժամանակ հետազոտում և բացահայտում ինձ հետաքրքրող հարցերը:

 Աշակերտները հանձնարարությունը ստանալուց հետո սկսեցին քննարկել և պատրաստվել ,որից հետո խմբերը հերթականության իրենց հատկացված ժաանակահատվածում սկսեցին ներկայացնել իրենց առաջադրանքները և պատասխանել հարցերին:

 Առաջին խումբը,որտեղ ընդգրկված էր համեմատաբար <<թույլ>> կարողություններ ունեցող աշակերտներ,որոնց առաջադրանքը պահանջում էր ներկայացնել փաստերը կարողացան միմյանց հաջորդելով ներկայացնել դասի տվյալ հատվածը:Նկատելի էր,որ խումբը աշխատել է դերերի ճիշտ բաշխման սկզբունքով,որովհետև խմբի յուրաքանչյուր անդամ հստակ գիտեր իր անելիքը:

 Երկրորդ խմբին տրված էր ներկայացնել առանձնահակությունների և ընդհանրությունների համեմատության աղյուսակ:Պետք է ասեմ,որ պատկերը գոհացուցիչ էր:Խումբը համակարգված ինքնուրույն եզրահանգումներ էր կատարում ելնելով առաջադրանքի բնույթից: Նկատելի էր,որ առաջադրանքի կատարման ծանրությունը խմբի յուրաքանչյուր անդամ իր ուսերին էր վերցրել,յուրաքանչյուր անդամ փորձում էր ներդրում ունենալ և իր տեսակետն արտահայտել: Սա խոսում էր խմբի ներսում վստահության մթնոլորտի մասին,որն էլ առողջ միջավայր էր ստեղծում,որն էլ բնականաբար կազդի նրանց առաջադիմության վրա դրական իմաստով:

 Երրորդ և չորրորդ խմբերը կարողացել էին սահիկաշարի միջոցով (նրանց նախապես հանձնարարվել էր) ներկայացնել առաջադրանքը: Սակայն խմբում կային աշակերտներ, որոնք պասսիվ էին չնայած այն փաստին ,որ խմբում ներառված էին <<բարձր>> առաջադիմություն ունեցող աշակերտներ:

 Սա ակնհայտ է դարձնում խնդիրը համագործակցելու,հաղորդակցվելու ,միմյանց օգնելու,երկխոսություն զարգացնելու ռազմավարությունը:Այս ամենը պարզ դարձավ խմբի համար լրացված <<Ով ինչ ներդրում արեց>> թերթիկը լրացնելուց հետո:

 Հինգերորդ խումբը, որին տրված էր թեմայից դուրս գրել առանցքային բառերը և բացատրել,քարտեզի վրա ցույց տալ Վանի թագավորության քաղաքները արդյունավետ օգտագործելով ժամանակը (ինչը ոչ բոլոր խմբերի մոտ էր արդյունավետ) ,դերերի բաշխմման միջոցով կարողացավ կատարել առաջադրանքը և ներկայացնել:Այս խմբի ներսում երկխոսելու մշակույթ ձևավորելը լավ ստացվեց չնայած այն փաստին,որ առաջադրանքը հեշտ չէր,որովհետև պահանջում էր առաջին հերթին ակտիվ մասնակցություն,սեփական կարծիք արտահայտելու հմտություն:Խմբում ներառված էին <<միջին>>կարողություններ ունեցող աշակերտներ:Հետաքրքիր փաստ արձանագրեցի,որ խմբի ներսում առկա էր տարբերակված ձևով աշխատելու սեփական տարբերակը:Խմբի անդամների համեմատաբար <<լավ>> սովորողները ներկայացրին առանցքային կետերը և բացատրեցին,իսկ <<ցածր>> առաջադիմություն ունեցողները ներկայացրին Վանի թագավորության քաղաքները քարտեզի վրա,որը առանձնակի բարդություն չի ներկայացնում իրենից:Իհարկե խմբի աշխատանքը կարելի է դրական գնահատել ըստ նրանց տրված պատասխաններից: Սակայն դա կարող ե խանգարել խմբի <<ցածր>> առաջադիմություն ունեցող աշակերտների առաջընթացին և վերլուծելու կարողությունների զարգացմանը:Իսկ իմ՝ ուսուցչիս համար պարզ է դառնում,որ նրանք ներգրավվածության խնդիր չունեն,բայց հետագայում ուշադրություն դարձնել նրանց վերլուծական կարողությունների զարգացման վրա:

 Վերջին խմբի առաջադրանքը համեմատաբար ավելի բարդ էր ,քանի որ պահանջում էր վերլուծելու,գնահատելու,արժևորելու ունակություններ:Իմ կողմից կարևորվեց նրանց ակտիվ մասնակցությունը, քանզի ակտիվ մասնակցության շնորհիվ կարելի է բարձրացնել ուսումնառության արդյունավետությունը: Ընդհանուր առմամբ խումբը լավ ներկայացավ ,որը երևում էր նրանց տրված պատասխաններից,ակտիվությունից (ճիշտ է ժամանակ առ ժամանակ իմ կողմից ուղղորդվում էին կապված առաջադրանքի ոչ ճիշտ հասկացվելու հետ ) : Խմբում առկա էր փոխօգնության մթնոլորտ, ինչը երևում էր նաև աշխատելու ընթացքում, երբ փոխադարձ սովորում և բացատրում էին միմյանց: Սակայն կապված առաջադրանքի բարդության հետ առաջիկայում ուշադրություն դարձնել նրանց վերլուծելու կարողությունների զարգացմանը:

 Այսպիսով ամփոփելով դասը կարելի է ասել,որ համասեռ խմբերի բաժանելը և տարբերակված առաջադրանքներ տալը ապահովում է նրանց զբաղվածությունը,դասապրոցեսը դարձնելով հետաքրքիր մեծապես նպաստելով նրանց համագործակցելու և հաղորդակցվելու կարողությունների զարգացմանը ինչը ապահովվում է ներգրավվածությունը: Ուսուցման ընթացքում սովորողները ուշադիր էին,անհամարձակ աշակերտները ակտիվ դերում էին ինչը կապված էր նրա հետ,որ խմբում ընդգրկված անդամների աշխատանքային կարողությունները համազոր էին: Սակայն պետք է նշեմ,որ զուգահեռաբան նկատելի է այն փաստը,որ այդպես աշխատելով նրանք ավելի կատարելագործվելու շարժառիթներ չեն ունենա:

 Գնահատումը կատարվեց իմ ուսուցչիս կողմից հաշվի առնելով աշակերտների ներգրավվածությունը,բոլորի պատասխանելու,խնդիրները տարբեր տեսանկյուններից նայելո կարևորությունը ,խմբների անդամների դերերի առավել ճիշտ բաշխումը,երկխոսելու մշակույթը զարգացնելու,վերլուծելու,գնահատելու առաջադրանքների դեպքում ճիշտ կողմնորոշվելու ունակությունը: Իսկ խմբերը կատարեցին փոխադարձ գնահատում,որը պետք է ասեմ շատ դեպքերում օբյեկտիվ չէր,ինչ պայմանավորված էր ընկերներին <<չվնասելու>> հետ: Չնայած առկա թերացումներին բանավոր հետադարձ կապի միջոցով փորձեցի խրախուսել սովորողներին,հետագա դասերի ընթացքում մոտիվացիան ապահովելու համար:

 Հետազոտության նպատալով անցկացված երկրորդ դասն իրականացվեց իմ կողմից նախապես կատարված որոշակի նախապատրաստական աշխատանքներից հետո,այն է՝ ձևակերպել ուսումնական գործունեության նպատակներն ու խնդիրները,գնահատման չափանիշները,անհրաժեշտ ուսումնական նյութերի պատրաստումը,դասասենյակում սեղանների դասավորվածությունը,խմբերիձևավորման սկզբունքին պլանավորելով այս անգամ դասարնը բաժանել հինգ խմբի ընդ որում տարասեռ խմբերի:Որպես նպատակ դրեցի տարասեռ խմբերում համագործակցային ուսուցմանմիջոցով սովորողների ներգրավվածության հաղորդակցման,համագործակցելու ապահովում:

Հաշվի առնելով նախորդ դասի ժամանակ առկա խնդիրներից մասնավորապես ժամանակի կառավարման խնդիրը դասարանը բաժանեցի հինգ այլ ոչ թե վեց խմբի:

 Դասը սկսեցի նպատակների հստակեցմամբ,ինչը հնարավորություն տվեց աշակերտներին խթանելու և ներգրավելու դասապրոցեսին :

 Նույնը կարելի է ասել նաև դրան հաջորդած մտագրոհի մասին:Աշակերտների մոտ շատ արագ վստահություն էր առաջացել,որ նրանք կարող են ազատ արտահայտել իրենց մտքերն ու գաղափարները:Այնուհետև նախապես իմ կողմից բաժանված (1-ից 5 թվերը հաշվելու միջոցով) տարասեռ խմբերին տալիս եմ ընտրության կարգով համապատասխան առաջադրանքներ,որոնք նմանատիպ էին և պահանջում էին լրացնել գծակարգերն ու համեմատության աղյուսակները:

 Առաջին խումբը գծակարգի միջոցով մանրամասն ներկայացրեց հելլենիզմի փուլերը,առաջադրանքը հստակ բաժանելով խմբի անդամների միջև և ներկայանալով ամբողջ կազմով:Նաև ճիշտ տնօրինելով իրենց հատկացված ժամանակը,ինչը չի կարելի ասել երրորդ խմբի մասին,որը պետք է լրացներ համեմատության աղյուսակը,ինչը պահանջում էր հիմնավոր գիտելիքներ,իսկ քանի որ խումբը պատահականության սկզբունքով էր ձևավորվել այդ խմբում <<ուժեղ գործընկերները>> քիչ էին,որոնք կարող էին արագ մտքեր արտահայտել և ժամանակին վերացնել և ներկայացնել: Չնայած դրան խմբում առկա էր փոխկապվածության և միմյանց օգնելու,աջակցելու մթնոլորտ ինչը բավականին գովելի էր և երևում էր ,երբ խմբի <<ղեկավարները>> ներկայացնում էին աղյուսակը մյուսները լրացումներ էին կատարում իհարկե ոչ բոլոր դեպքերում ճիշտ, սակայն նման պատասխանները իմ կողմից շտկվում էին և ուղղորդվում:

 Դրան հակառակ երրորդ խումբը հերթականությամբ սպառիչ պատասխաններ տվեցին իմ կողմից արժանանալով շնորհակալության աշխատանքը ճիշտ կազմակերպելու համար,ինչը դրական աձագանք ունեցավ ու մոտիվացնող հանգամանք էր մնացած խմբերի համար:

 Չորրորդ խմբում պատկերը ևս գոհացուցիչ էր,որովհետև բացահայտվեց ոչ միայն սովորողների իմացության մակարդակը,այլև խմբում կային անդամներ,ովքեր ծանոթ էին համապատասխանության աղյուսակներին,իսկ առաջադրանքը պահանջում էր համապատասխանեցում հայոց դիցարանի աստվածների և հունական դիցարաի աստվածներին:Խմբի անդամները կարողացան իրենց գիտելիքները ճիշտ տեղայնացնել,որում կար նաև իմ աջակցությունը և միմյանց օգնելը:

 Հինգերորդ խումբը դասագրքի համապատասխան հոդվածից լրացրեց հայոց հին հավատալիքների բնորոշ առանձնահատկությունների մասին աղյուսակը:Խմբի աշխատաքը համակարգված էր,առկա էր դերերի հստակ բաշխում և քննարկում: Երկու հոգի կարդում էր գրքից համապատասխան հատվածը,իսկ մնացածները քննարկման միջոցով առանձնացնում և լրացնում էին առանձնահատկությունները:

 Սա իհարկե արդյունավետ և գովելի է մասնավորապես սովորողների ներգրավվածության առումով: Գովելի էր նաև միմյանց ուշադիր լսելու փաստը,որն առկա էր նաև առաջին դասի ընթացքում: Խմբեր կային,որոնք համեմատաբար անաղմուկ էին աշխատում, որը կարելի է դիտարկել որպես առավելություն:

 Իմ կողմից տրվեց ձևավորող գնահատում հաշվի առնելով նախապես սահմանված չափանիշները ,այն է՝ գործադրած ջանքերը, ներգրավվածությունը, արձանագրած առաջւնթացը, նաև միմյանց ուշադիր լսելը, երկխոսելու կարողությունը:

 Այսպիսով,հետազոտության շրջանակներում անցկացված հերթական դասի արդյունքներից կարելի է եզրակացնել,որ տարասեռ (տարբեր կարողություններ ունեցող) խմբերով աշխատելը ունի մի շարք առավելություններ, հատկապես նկատելի էր ,որ այն լավագույն պայմաններ ապահովեց աշակերտների փոխադարձ և համագործակցային ուսուցման համար:Իմ՝ ուսուցչիս ամար ավելի հեշտ էր վերահսողությունը,քանի որ յուրաքանչյուր խմբում առավել ընդգծված կարողություններով աշակերտը ուսուցչին օգնողի դերում էր հանդես գալիս:

 Սակայն հարկ է նշել,որ մշտապես այդպես տարասեռ խմբերով աշխատելը կարող է հանգեցնել նրան,որ ուժեղ աշակերտները հնարավոր է զրկված լինեն ուժեղ գործընկերոջ ներկայությունը զգալու հնարավորությունից ,մյուս կողմից էլ ՝ թույլերը,միշտ ուժեղների հովանավորության տակ գտնվելով,հնարավորություն չունեն իրենց առավելագույնս դրսևորելու և առաջնորդության տարրեր սովորելու:Այս առումով խմբերը ըստ կարողությունների բաժանելը ավելի արդյունավետ կլինի,չնայած ուսումնասիրվող խնդրի շրջանակներում երկու ձևով էլ խմբերի բաժանելը ու աշխատելը տվեց իր ցանկալի արդյունքը ,այն է ՝աշակերտները ներգրավված էին դասին,համագործակցում ու հաղորդակցվում էին իրար հետ:

 Հերթական դասը,որն անցկացրի հետազոտության շրջանակներում կրկին սկսեցի մտագրոհ մեթոդով,որի ընթացքում փորձեցի վեր հանել աշակերտների նախնական գիտելիքները: Կարճ դասախոսության միջոցով անցնում եմ դասի բուն թեմային: Ընդհանուր առմամբ խումբը հեշտ կառավարելի է,նրանք ուշադիր լսում են,հմտորեն օգտագործում են գունավոր քարտերի տեխնիկան,ինչը հնարավորություն է տալիս ուսուցչին որոշել ինչպես առաջ շարժվել:

 Այս անգամ ևս նպատակ ունենալով ուսումնասիրել համագործակցային ուսուցման ազդեցությունը սովորողների ներգրավվածության,համագործակցելու և հաղորդակցվելու հմտությունների զարգացման վրա կրկին դասարանը բաժանեցի տարասեռ հինգ խմբի և բաժանեցի համապատասխան հարցաթերթիկները:Նրանք սկսեցին քննարկումները:Ժամանակը ճիշտ տնօրինելու և խմբում յուրաքանչյուր աշակերտի մասնակցությունն ապահովելու համար կիրառեցի համագործակցային ուսուցման <<Հավասարապես լսել և աշխատել >> վարժությունը,բաժանելով 12 փայտիկներ,որոնք աշակերտները բաժանեցին իրար միջև հավասարապես:Փայտիկները նշանակուն էին ,որ աշակերտները պետք է հավասարապես հանդես գային դրանով իրենց ներդրումը կատարելով խմբի աշխատանքներում:Այս տեխնիկան տվեց իր ցանկալի արդյունքը:Աշակերտները ակտիվ ներգրավվեցին,յուրաքանչյուրը սպասում էր,որ պետք է ինքն էլ ներկայացնի ու մասնակցի քննարկմանը:Այս տեխնիկան հնարավորություն է տալիս սովորողներին ժամանակի սահմանափակ լինելու պայմաններում առաջնայինը երկրորդականից տարբերել և ասել այն ինչն իրոք կարևոր ու որոշիչ է խմբի գնահատականը բարձրացնելու համար:Աշակերտներին տալով հավասար հնարավորություններ պասսիվ աշակերտները ակտիվ ներգրավված էին:Սա նաև նպաստեց փոխադարձ հարգանքի մշակույթ ձևավորել: Դրան նպաստեց նաև նախորդ դասերի ընթացքում գորադրված ջանքերը:

 Ներգրավվածությունը նկատվեց նաև դասի ամփոփման փուլում,երբ կպչուն թերթիկների վրա խմբի անդամները գրում էին ինչ սովորեցին ,ինչն էր հեշտ և ինչը կցանկանային փոխել:

 Վերջում խմբերը անցան փոխադարձ գնահատման, որի ժամանակ ցուցում էր տրվել նշել երկու կարևոր ձեռքբերում և մեկ թերույուն,որը կցանկանայիք որ չլիներ:Շեշտը դրված էր խմբում ներգրավվածության,գործադրած ջանքերի,համագործակցության,միմյանց օգնելու չափանիշների վրա:Խմբերից որոշները ազատ արտահայտվում էին,սակայն նկատվում էր կաշկանդվածություն:Դա երևում էր նրանից,որ նշվում էր միայն դրական կողմերը,օրինակ՝ ներգրավված են,փոխադարձ հարգանք,ակտիվություն,անաղմուկ աշխատանք,իսկ թերություններին չէին անդրադառնում մտածելով,որ կնեղացնեն իրենց ընկերներին:

 Հաջորդ դասի ընթացքում, որն անցկացվեց նույն սկզբունքով օգտագորելով կառուցողական մեթոդներև ռազմավարություններ(որոնք առավել մանրամասն ներկայացված են դասապլաններում )հատկանշական էր ԳՈՒՍ ռազմավարության կիրառման ազդեցությունը սովորողների ներգրավվածության վրա:Կիրառելով այդ ռազմավարությունը նախ փորձեցի խթանել,ապա նաև ներգրավել աշակերտներին:Այն թույլ տվեց պատկերացում կազմել թեմայի նախնական գիտելիքների մասին:Այն թույլ տվեց պատկերացում կազմել ինչպես առաջ շարժվել:ԳՈՒՍ-ը ապահովելով աշակերտների ներգրավվածությունը վեր է հանում աշակերտների սխալ պատկերացումները,թյուրըմբռնումները,որոնք հնարավորություն են տալիս շտկել դրանք դասի ընթացքում:Իմ կողմից խրախուսանքի արժանացնելը նկատելիորեն ակտիվացնում էր աշակերտներին:Նրանք ձգտում էին ներգրավված լինել գործընթացին,որ իրենց գաղափարներն էլ արժևորվեն,իսկ դրան հասնելու համար պետք է վստահության մթնոլորտ լինի աշակերտ -ուսուցիչ համագործակցության մեջ:Կարևորը երեխաները հասկանան,որ սխալները նաև սովորելու հնարավորություն են տալիս:

 Այս դասի ընթացքում հետաքրքիր վկայություններ և տվյալներ հավաքեցի սովորողների ներգրավվածության և համագործակցության հմտությունների զարգացման մասին,երբ աշակերտները դասի վերջում լրացրին ինքնագնահատման թերթիկը :

 Այդ տվյալների ընդհանուր պատկերից պարզ է դառնում առաջընթացը առաջադրված խնդրի համատեքստում: Կարելի է եզրակացնել,որ համագործակցային ուսուցումը դրականորեն է ազդում աշակերտների ներգրավվածության վրա: Այդ մասին է վկայում ինքնագնահատման թերթիկի լրացումից ստացված տվյալնները:

 Ըստ էության խմբային աշխատանքների միջոցով համագործակցային ուսուցման ռազմավարությունների կիրառումը արդյունավետ է: Որպես պատճառ կարելի է բերել հետևյալ փաստարկները

-խմբի ներսում սովորողները զբաղված են ուսումնական գործընթացում

-աշակերտները ակտիվ են,ներգրավված

-խմբերը հավասար են բախշված և բաժանված

-դասարանում սեղանների դասավորվածությունը և միջավայրը նպաստավոր

 Այս փաստարկները,մասնավորապես առաջին երկուսը հաստատվեցին նաև հերթական դասի ընթացքում,որն անցկացվեց այս անգամ զույգային աշխատանքի միջոցով:Կազմելով այս դասի դասպլանը նպատակ ունեի ուսումնասիրել ինչպես կարող է զույգային աշխատանքը նպաստել սովորողների ներգրավվածությանը դասի տարբեր փուլերում: Առաջինը,որ նկատվեց հենց դասի սկզբում այն էր,որ աշակերտները պասսիվ ունկնդրից վերածվել էին ակտիվ մասնակիցների,չնայած դասի խթանման փուլում արտացոլվեցին նաև սխալ մտածողության դրսևորումներ:

 Պատկերացում կազմելով աշակերտների ընկալման մասին հնարավորություն էի ստանում կողմնորոշվել ինչպես առաջ շարժվել՝ հատկապես աշակերտներին գրավում էր գունավոր քարտերի միջոցով աշխատանքը: Սովորողները ուշադիր լսում էին, որ կարողանան բարձրացնել քարտերը: Այսինքն կարելի է ասել, որ այս ռազմավարությունը ոչ միայն ներգրավում է աշակերտներին այլև զարգացնում է նաև նրանց լսելու ունակությունները և աղմուկը դասարանում նվազագույնի է հասցվում:

 Այս դասի ընթացքում աշակերտները աշխատելով զույգերով նկատելի էր այն փաստը, որ փոխադարձ վստահություն էր առաջանում: Նրանք իրար աջակցելով փորձում էին կատարել առաջադրանքը: Դրա մասին էր վկայում այն փաստը,որ սովորողները հստակ պատասխաններ էին տալիս զույգերով իրար լրացնելով:

Անմիջապես տեղեկատվական հետադարձ կապ ստանալով (հատկապես ինչը լավ ստացվեց և ինչը շտկելու կարիք կա արտահայտությունները) արձանագրեցի այն փաստը, որ դա նպաստում էր առաջ շարժվելուն և ապահովում էր մոտիվացիան,ինչպես նաև համագործակցաբար վերլուծելուն և բարելավելու սովորողների առաջընթացը: Կարելի է նկատել,որ այն առանձին ուսումնասիրության կարիք ունի և կարելի է հետագայում դիտարկումներ կատարել նաև այս ուղղությամբ:

 Այս ամենի մասին վկայությունները պարզ երևում են ինքնագնահատման մասին թերթիկից ,որը լրացրեցին սովորողները և դիտարկման արդյունքներից :Այստեղ գերակշռում էր <<քաջալերում է ընկերոջը>> և <<բացատրում է ընկերոջը>> կետերի մոտ կատարված նշումները:

 Այսպիսով աշխատելով զույգերով աշակերտները սովորում են ինքնուրույն հարցեր տալ միմյանց և պատասանել այդ հարցերին,զարգանում է նրանց ուշադրությունը,անհամարձակ աշակերտները լինում են ակտիվ դերում,որովհետև աշխատելով ընկերոջ հետ սովորողն իրեն ազատ է զգու,առանց կաշկանդվելու արտահայտում է իր մտքերն ու կարծիքները:Արդյունքում դասպրոցեսը դառնում է հետաքրքիր,որն էլ ապահովում է սովորողների ներգրավվածությունը դասին,ինչպես նաև զարգացնելով նրանց համագործակցելու և հաղորդակցվելու կարողությունների զարգացմանը(հարցաթերթիկները կկցվեն հետազոտությանը վերջնական տարբերակին):

Ինքնագնահատման թերթիկի նմուշ

ԻՆՉՊԻՍԻՆ ԵՄ ԵՍ ԽՄԲՈՒՄ Խմբի անդամներ

 I

դաս II

դաս III

դաս IV

դաս V

դաս VI

դաս

1.Մի որոշ ժամանակ լուռ եմ մնում հետո միանում եմ խմբի քննարկումներին + + - - - -

2.Լավ չեմ զգում և կուզենայի, որ միայնակ աշխատեի + + - - - -

3. Ուզում եմ իմ վրա վերցնել առաջնորդի դերը + + - - - -

4. Մյուսներին քաջալերում եմ մասնակցել - - + + + +

5.Նոր գաղափարներ եմ արտահայտում - + + - + +

6.Մյուսներին ընդհատում եմ,որպեսզի իմ ասածն

առաջ տանեմ + + - - - -

7.Փորձում եմ հաշտեցնողի դեր խաղալ խմբերի այն անդամների համար, ովքեր անհամաձայնություն ունեն միմյանց հետ - - + + + +

Աշակերտի նկատելի առաջընթացը

Իմ՝ ուսուցչիս կողմից իրականացրած չափելիության նմուշ

Թիմային աշխատանքի հմտություններ

Խմբերի անդամներ

Մասնակիցների թիվը 6 I

դաս II

դաս III

դաս IV

դաս V

դաս VI

դաս

• Մասնակցում է սովորողը խմբի աշխատանքներին 2 3 4 5 5 6

• Ակտիվությամբ մասնակցում է 2 2 5 6 5 6

• Աջակցում է խմբի անդամներին 1 2 4 5 6 5

• Կարողանում է սովորել և սովորեցնել իր ընկերներին 1 1 3 5 5 6

• Կոնստրուկտիվ է սովորողը խմբի անդամների հետ համագործակցության ժամանակ 1 2 3 5 6 6

• Հարգում է արդյոք խմբի անդամների կարծիքները 2 2 4 5 5 6

 Ընդհանրացնելով բոլոր աշակերտների ինքնագնահատման թերթիկների և իմ կողմից իրականացված դիտարկումների արդյունքները կազմել եմ դիագրամ,որը ցույց է տալիս ամբողջ դասարանի ներգրավվածության միջին ցուցանիշը:

Ամփոփում

 Այսպիսով , դասավանդման խնդիրների լուծման նպատակով համագործակցային ուսուցումը ուսուցիչների կողմից փորձարկվող միջոցներից մեկն է:Կրթության ոլորտի աշխատողներն ամենուրեք գիտակցում են, որ դասավանդման և ուսուցման հնացած ձևերը այլևս անկարող են ստեղծել ու զարգացնել գիտելիքներ ու հմտություններ:Պետք է գիտակցել ,որ աշխարհը փոխվում է արագընթաց տեմպերով և անկանխատեսելիորեն:Նոր մարտահրավերները նոր սերնդից պահանջում են նորարարություն,գիտելիքի ամենօրյա ձեռքբերում,կարողություններ,հմտություններ, ճկունություն,որն առաջին հերթին պետք է տեղի ունենա կրթության ոլորտում:Իսկ այս ամենը հնարավոր չէ իրականացնել,եթե սովորողներն ակտիվ ներգրավված չեն դասին:Ուստի անհրաժեշտ է գտնել այնպիսի մեթոդներ ու ռազմավարություններ,որոնք կապահովեն սովորողների ներգրավվածությունը դասին ինչն էլ իր հերթին կնպաստի ժամնակակից աշխարհին բնորոշ ակտիվ ,ներգրավված քաղաքացիների ձևավորմանը:

 Հետազոտելով ,ընդհանրացնելով գրականության մեջ առկա վկայությունները <<Համագործակցային ուսուցման արդյունավետությունը որպես սովորողների ներգրավվածությանը նպաստող միջոց>> թեմայի շուրջ և իմ սեփական հետազոտության վկայություններն ու տվյալները,վեր հանեցի մի շարք իրողություններ և գործոններ,որոնք արդյունավետորեն են ազդում սովորողների ներգրավվածության վրա:

Որպես ձեռքբերումներ կարելի է նշել

-Սովորողների ոգևորվածությունը

-Իրենց դրսևորելու ընդունակությունների զարգացումը

-Ուսուցչի նյութի մատուցման մեթոդների ազատ ընտրության հարցը

-Սովորողնրերի հետաքրքրության բարձրացումը

-Սովորողների մեկը մյուսին լսելու կարողությունը

-Ամբողջ դասարանին դասապրոցես ներգրավելու հնարավորությունների ընձեռնումը,ինչը թույլ է տալիս շատ աշխատանք կատարել մեկ դասաժամում

-Համագործակցային ուսումը հնարավորություն է տալիս ,որ թույլ սովորողին ուժեղը օգնի ինչը աշակերտին մղում է համագործակցության

-Հնարավորություն է տալիս սովորողների մոտ զարգացնել ստեղծագործական հմտությունները և կարողությունները

 Որպես բացթողումներ կարելի է նշել

-Շատ դեպքերում գիտելիքի տրամադրման մակերեսայնությունը

-Ժամանակի սղությունը

-Խմբային աշխտանքի ժամանակ շատ դեպքերում անդամներից որոշները հույսը դնում են իրենց խմբի մյուս անդամների վրա կատարելով չնչին ներդրում

 Այս հետազոտության վկայություններից ելնելով կարելի է համեմատություն անցկացնել նաև ավանդական և համագործակցային ուսուցման միջև, նշելով դրանց տարբերությունները, որը ևս վկայում է այն մասին, որ համագործակցային ուսուցումը կարող է արդյունավետ ազդել սովորողների դասապրոցեսում ներգրավվածությանը և ոչ միայն դրան այլև համագործակցելու, հաղորդակցվելու, միմյանց օգնելու և այլ հմտությունների զարգացման համար:

Այսպես.

Ավանդական և համագործակցային ուսուցման տարբերությունները

Ավանդական Համագործակցային

Միասեռ խմբավորում Տարասեռ խմբավորում

Պատասխանատվություն միայն սեփական անձի համար Պատասխանատվություն խմբիև սեփական անձի համար

Փոխկախվածության բացակայություն Դրական փոխկախվածություն

Ուսուցչի կողմից չնչին վերահսկողություն Ուսուցչի կողմից մշտական վերահսկողություն

Մեկ առաջնորդ Առաջնորդության հաջորդական ստանձնում

Առանձնահատուկ դերի բացակայություն Դերերի բաշխում

Նպատակների ոչ հաճախ հստակեցում Նպատակների հստակ սահմանում

Հաղորդակցական հմտությունները ենթադրվում են Հաղորդակցական հմտությունները անմիձականորեն ուսուցանվում են

Խմբի նվաճումների կամ թերացումների վերլուծության բացակայություն Ակադեմիկ և հաղորդակցական հմտությունների մշակում

Շեշտը դրվում է արդյունքի վրա Շեշտը դրվում է գործընթացի,մասնակցության արդյունքի վրա

Խմբի մեծությունը հազվադեպ է նկատի առնվում Խումբն ունի 3-6 անդամ

 Այսպիսով,համագործակցային ուսուցումը հնարավորություն տվեց սովորողներին աշխատելու փոխադարձ կախվածության պայմաններում: Ընդհանուր առմամբ այն իր մեթոդներով, ռազմավարություններով մոտիվացնող նշանակություն ունի և նպաստում է սովորողների դասապրոցեսին ներգրավվածության արդյունավետությանը: Համագործակցային ուսուցման միջոցով ես զգալիորեն դրական փոփոխություն նկատեցի ներգրավվածության և համագործակցության առումով:

 Սակայն չեմ ուզում դրանով սահանափակվել և հետազոտության շարունակության համար մտադիր եմ կատարել հետևյալը՝

1. Շարունակել դիտարկումներ կատարել և լրացուցիչ վկայություններ հավաքել:

2. Մոտ ապագայում կատարել համագործակցային մեթոդով և առանց համագործակցային մեթոդի ևս մի քանի դաս և համեմատել արդյունքներն ու կատարել վերլուծություն:

3. Նախագծել և իրականացնել համագործակցային ուսուցման մյուս մեթոդներով և ռազմավարություններով դասեր և հետազոտել դրանց ազդեցությունը սովորողների ներգրավելու, համագործակցային ունակությունների ու հմտությունների զարգացման վրա:

Գրականություն ցանկ

1.Աստվածատրյան, Մ., Արնաուդյան Ա., և այլն <<Ուսուցիչների վերապատրաստման գործընթացի կատարելագործումը>>, Երևան,2004թ.:

2. Հովհաննիսյան, Ա., Հարությունյան Կ., <<Համագործակցային ուսուցում>>, Ձեռնարկ,Երևան,Անտարես,2006թ.

3. Коллективное взаимодеиствие,статя

4..Pasi Sahiberg. “Elements of Cooperative Learning”, University of Helsinki, Finland,2002. p.16)

5. Senge P.,Schools that learn,p.38

6. Խաչատրյան Ս.Գ., <<Ուսուցման ժամանակակից մեթոդների կիրառումը>> Գյումրի,2006թ.

7. Պետրոսյան Հ., <<Ուսուցման ժամանակակից տեխնոլոգիաներ>>, Երևան,2008թ.

8.Petty, G. (2002). 25 Ways for Teaching without Talking. In “Presenting Students with New Material in Theory Lessons”.